Shtëpia e Bardhë: Presidenti Biden foli për gjenocid, duke parë pamjet e mizorive në terren 
Çfarë nënkupton deklarata e Presidentit Biden për gjenocid në Ukrainë 
Ajo tha se administrata e presidentit Biden do të vlerësojë më tej nëse do të ndërmarrë një shqyrtim zyrtar për këtë çështje. Presidenti Joe Biden tha për herë të parë të martën se pushtimi rus i Ukrainës përbën gjenocid. Përcaktimi i gjenocidi nga Departamenti i Shtetit normalisht pason një proces të brendshëm rigoroz, por vendimi përfundimtar i takon sekretarit të shtetit, i cili vlerëson nëse përcaktimi u shërben interesave amerikane, thanë zyrtarët. Gjatë një aktiviteti në shtetin e Ajoas të martën, ndërsa po trajtonte çështjen e çmimit të lartë të energjisë të shkaktuar nga lufta, Presidenti Biden la të kuptohet se ai mendonte se Vladimir Putini po kryente gjenocid në Ukrainë. Komentet e presidentit amerikan u përshendetën nga Presidenti ukrainas Volodymyr Zelenskyy, i cili ka inkurajuar udhëheqësit perëndimorë ta përdorin termin si referencë ndaj asaj që po ndodh në vendin e tij për shkak të agresionit rus. Presidenti francez Emmanuel Macron nuk pranoi ta çonte retorikën e tij aq larg gjatë një komenti të bërë sot (e mërkurë). "”, tha zoti Macron. Presidenti francez shtoi se është vërtetuar se ushtria ruse ka kryer krime lufte në Ukrainë. Presidenti i Ukrainës Volodimir Zelenskyy nga ana e tij e vlerësoi qëndrimin e Presidentit Biden. "", shkruante ai në një postim në Twitter të martën. "”, shkruante më tej zoti Zelenskyy. Zëdhënësi i Kremlinit Dmitry Peskov hodhi poshtë cilësimin e zotit Biden, duke thënë: "Ne e konsiderojmë këtë lloj përpjekjeje për të shtrembëruar situatën të papranueshme." Sipas një traktati të Kombeve të Bashkuara, pjesë e të cilit janë edhe Shtetet e Bashkuara, me gjenocid përkufizohen veprime të ndërmarra me qëllimin për të asgjesuar tërësisht ose pjesërisht, një grup kombëtar, etnik, racor ose fetar. Në të kaluarën udhëheqësit amerikanë shpesh e kanë shmangur termin për të përkufizuar zyrtarisht si gjenocid, fushatat e përgjakshme, sikurse ajo që po kryen Rusia në Ukrainë, duke hezituar të nxisin një detyrim që rrjedh sipas konventës ndërkombëtare e cila kërkon që vendet nënshkruese të saj të ndërhyjnë në rast të identifikimit zyrtarisht të gjenocidit. Ky detyrim u pa si një arsye që pengoi Presidentin Bill Clinton të shpallte si gjenocid vrasjen e 800,000 tutsëve etnikë në Ruanda në vitin 1994. Gjenocidi, i konsideruar si shkelja më e rëndë ndërkombëtare, u përdor për herë të parë për të përshkruar Holokaustin. Ai u përkufizua në vitin 1948 si krim sipas ligjit ndërkombëtar në një konventë të Kombeve të Bashkuara. Presidenti Biden tha se do të jenë ekspertët ligjorë ata që të vendosin nëse veprimet e Rusisë përmbushin standardin ndërkombëtar për t'u cilësuar si gjenocid, ashtu siç kanë pohuar zyrtarët ukrainas, por ai shtoi se atij vetë, ajo që po ndodh në Ukrainë, i duket si e tillë (gjenocid). “”, tha Presidenti Biden. Javën e kaluar Presidenti Biden tha se nuk besonte se veprimet e Rusisë përbënin gjenocid, por thjesht krime lufte. Gjatë një udhëtimi në Evropë muajin e kaluar, zoti Biden u përball me polemika lidhur me një deklaratë të tijën, e cila në dukje mbështeste nevojën për ndryshim të regjimit në Moskë, çka do të kishte përfaqësuar një ndryshim dramatik drejt përplasjes së drejtpërdrejtë me një vend tjetër që ka armë bërthamore. “”, tha Presidenti Biden duke iu referuar Presidentit rus Putin. Por një ditë më vonë Presidenti Biden i sqaroi komentet e tij, duke thënë se kishte shprehur zemërimin e tij moral ndaj udhëheqësit rus dhe se nuk kishte artikuluar ndonjë ndryshim politikash të Uashingtonit në raport me Moskën.